નોટબંધી પછી ગામડાંમાં લોકો છતે પૈસે પૈસા વગરના બની રહ્યા છે અને આર્થિક વ્યવહારો ખોરવાઈ ગયા છે. જોકે કપરી પરિસ્થિતિમાં પણ ગામડાંના લોકો કોઠાસૂઝથી રસ્તો શોધી જ લેતા હોય છે. રોકડની અછતનો ઉકેલ રાજાશાહી વખતની વિનિમય પ્રથાથી શરૂ કરાયો છે. ખેડૂતો મજૂરો પાસે કામ કરાવી નાણાંને બદલે કોઈ વસ્તુ આપી વ્યવહાર કરી રહ્યા છે. અમરેલી-ગોંડલ તાલુકાનાં કેટલાંક ગામડાંમાં આ પ્રકારનો વિનિમય વ્યવહાર શરૂ થયો છે.